**Ministru kabineta noteikumu projekta „Grozījums Ministru kabineta 2011. gada 1. februāra noteikumos Nr. 93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekta „Grozījumi Nacionālo bruņoto spēku likumā” ([830/Lp12](http://titania.saeima.lv/LIVS12/saeimalivs12.nsf/webSasaiste?OpenView&restricttocategory=830/Lp12)) 6.1 panta 13. punkts;Elektronisko sakaru likuma 54. panta otrā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījums Ministru kabineta 2011. gada 1. februāra noteikumos Nr. 93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” (turpmāk – MK noteikumi Nr. 93)izstrādāts, lai izpildītu no Nacionālo bruņoto spēku likuma 6. panta izrietošos uzdevumus (valsts teritorijas aizsardzība un neaizskaramības nodrošināšana, kā arī valsts apdraudējuma situāciju novēršana) un informētu Nacionālo bruņoto spēku (turpmāk – NBS) vadību par iespējamā pretinieka nodomiem. Nacionālo bruņoto spēku likuma 6. pantā noteiktos uzdevumus NBS veic patstāvīgi, nepieciešamības gadījumā normatīvajos aktos noteiktajā kārtībā pieprasot sniegt atbalstu Ziemeļatlantijas līguma organizācijas dalībvalstu vai Eiropas Savienības dalībvalstu bruņotajiem spēkiem. Gadījumi, kad nepieciešams īslaicīgi izmantot speciālos radiolīdzekļus, ir, piemēram, veicot informācijas operācijas un elektroniskos pretpasākumus. Informācijas operāciju laikā šos līdzekļus var izmantot, lai kontrolētu vai neitralizētu uzdevumu izpildei paredzētos un uzdevuma (operācijas) teritorijā raidošos – valstij nelabvēlīgi noskaņotus (raida kaitniecisku militāru/civilu informāciju ar nolūku ietekmēt un pārliecināt noteiktu auditoriju) – informācijas raidīšanas līdzekļus. Tādējādi speciālo radiolīdzekļu iedarbības objekti var būt kā zināmi (pretvalstisku informāciju raidoši), tā nezināmi (informēšana notiek ne ar valstī noteiktiem valsts vai komerciāliem avotiem). Veicot elektroniskos pretpasākumus, elektroniskās pretdarbošanās paņēmienus izmantos pret komunikācijas un ieroču sistēmām, ieskaitot improvizētas sprāgstvielu sistēmas, kas piesaistītas grupām, kuras iesaistītas netradicionālās (hibrīdās) darbībās, tāpat tie tiks izmantoti, lai veiktu elektronisku pretdarbību pret, piemēram, pretinieka zemūdens sensoriem un komunikācijas ierīcēm, ļoti augstas frekvences vai ultraaugstas frekvences komunikācijām, meklēšanas un iegūšanas radariem, raķešu un uguns kontroles radariem. Tādējādi elektronisko pretpasākumu objekti ir komunikācijas un datu pārraides, improvizētas sprāgstvielu sistēmas, zemūdens sensori un komunikācijas, navigācijas un pozicionēšanās sistēmas u. tml.Situācijā, kad esošais regulējums nepastāv, var tikt bojāta gan NBS komandvadības sistēma, radot iespējamus riskus un aizkavējumus neatliekamu uzdevumu izpildē. Tāpat ar pretvalstisku informāciju raidošiem mediju līdzekļiem var dezinformēt sabiedrību, tādēļ pastāv liels risks zaudēt lielas sabiedrības daļas uzticību. NBS ar speciālajiem radiolīdzekļiem darbosies īslaicīgi un mobili, dažādos veidos, sadarbojoties arī ar VAS “Elektroniskie sakari”, lai iespējami ātri pārtrauktu kaitīgo radioiekārtu darbību. Varētu tikt traucēti arī publiskie tīkli, bet NBS speciālos līdzekļus lietos tikai apdraudējuma gadījumā un tikai tad, lai aizsargātu NBS vai sabiedrību (valstiskā mērogā) pret iespējamo šāda veida iedarbību no pretvalstiskiem objektiem, kas traucē NBS un NATO un ES bruņoto spēku funkciju izpildi. Ņemot vērā minēto, MK noteikumu Nr. 93 5. punkts ir izteikts jaunā redakcijā, nosakot, ka Nacionālie bruņotie spēki speciālos radiolīdzekļus īslaicīgi izmanto, lai novērstu un pārvarētu valsts apdraudējuma situāciju (un aizsargātu Latvijas valsts suverenitāti, teritoriālo nedalāmību un tās iedzīvotājus no agresijas). Īslaicīgās izmantošanas intensitāte un apjoms būs atkarīgs no valsts apdraudējuma veida, tā intensitātes un rakstura. Attiecīgi tiks ņemts vērā apdraudējuma objekts, teritorija un pats apdraudējuma subjekts, proti, vai darbību veic ar ārvalstu vai tikai ar resursiem valsts iekšienē. Saņemtā informācija tiks analizēta un rīcība (izmantojamie līdzekļi) būs atbilstoši veiktajai analīzei. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki, Militārās izlūkošanas un drošības dienests  |
| 4. | Cita informācija | Likumprojekts “Grozījumi Nacionālo bruņoto spēku likumā” ([830/Lp12](http://titania.saeima.lv/LIVS12/saeimalivs12.nsf/webSasaiste?OpenView&restricttocategory=830/Lp12" \t "_blank)) atbalstīts Saeimā 3. lasījumā š. g. 18. maijā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālie bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Publicēts ministrijas mājaslapā.  |
| 2. | Sabiedrības līdzdalība projekta izstrādē  | Nav. |
| 3. | Sabiedrības līdzdalības rezultāti  | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nacionālie bruņotie spēki spēs efektīvi veikt likumā noteiktos uzdevumus un sniegt atbalstu valsts drošības un teritorijas neaizskaramības nodrošināšanā. Institūciju darbības organizēšana netiek ietekmēta. |
| 3. | Cita informācija | Nav. |

Anotācijas III, IV un V sadaļa – projekts šo jomu neskar.

Aizsardzības ministrs R. Bergmanis

Vīza: valsts sekretārs J. Garisons

01.06.2017.

742

Edgars Svarenieks

Aizsardzības ministrijas
Krīzes vadības departamenta direktora vietnieks –

Civilmilitārās sadarbības nodaļas vadītājs

Tālr. 67335029, e-pasts: edgars.svarenieks@mod.gov.lv